NOK รูดติดฟลอร์! นิวโลว์รอบ 2 เดือน หลังประกาศปิดตัว “นกสกู๊ต”
NOK รูดติดฟลอร์! นิวโลว์รอบ 2 เดือน หลังประกาศปิดตัว “นกสกู๊ต” ล่าสุดอยู่ที่ 0.90 บาท ลบ 0.15 บาท หรือ 14.29% มูลค่าซื้อขาย 1.63 ล้านบาท
NOK รูดติดฟลอร์! นิวโลว์รอบ 2 เดือน หลังประกาศปิดตัว “นกสกู๊ต” ล่าสุดอยู่ที่ 0.90 บาท ลบ 0.15 บาท หรือ 14.29% มูลค่าซื้อขาย 1.63 ล้านบาท
29 มิ.ย. 2563

ผู้สื่อข่าวรายานว่า ราคาหุ้น บริษัท สายการบินนกแอร์ จำกัด (มหาชน) หรือ NOK ล่าสุด ณ เวลา 11.58 น. อยู่ที่ 0.90 บาท ลบ 0.15 บาท หรือ 14.29% สูงสุดที่ 1.03 บาท ต่ำสุดที่ 0.90 บาท ด้วยมูลค่าซื้อขาย 1.63 ล้านบาท

โดยราคาหุ้นปรับตัวลงตสุดในรอบ 2 เดือน นับตั้งแต่ราคาหุ้นอยู่ที่ระดับ 0.89 บาท เมื่อวันที่ 9 เม.ย.2563 ทั้งนี้ คาดว่าเป็นผลมาจากการปิดตัวของสายการบินนกสกู๊ต โดย NOK เปิดเผยว่า ที่ประชุมคณะกรรมการบริษัทวาระพิเศษ ครั้งที่ 5/2563 เมื่อวันที่ 26 มิถุนายน 2563 ได้มีมติรับทราบการเลิกกิจการและชำระบัญชีของบริษัท สายการบินนกสกู๊ต จำกัด โดยมีบริษัท นกมั่งคั่ง จำกัด ซึ่งเป็นบริษัทย่อยของบริษัทฯ เข้าถือหุ้นในสัดส่วนร้อยละ 49.65 ของทุนจดทะเบียน หรือคิดเป็น 1,470 ล้านบาท
ทั้งนี้เนื่องจากบริษัท สายการบินนกสกู๊ต จำกัด มีผลขาดทุนจากการดำเนินงานมาอย่างต่อเนื่อง ประกอบกับสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ที่ส่งผลกระทบต่อผลการดำเนินงานอีกด้วย